Държавен вестник, бр. 70, 2023 г., стр. 3

БРОЙ  70	
Д Ъ Р Ж А В Е Н  В Е С Т Н И К 	
СТР.  3  
(5) Всякакви постъпления и финансирания, 
получени при изпълнението на услугата по 
чл. 1, ал. 1, се отразяват при изчисляването 
на размера на компенсацията за нейното 
извършване.
Чл. 3. (1) За компенсиране на нетните раз-
ходи от извършване на услугата по чл. 1, 
ал. 1 дружеството получава авансово всеки 
месец по график, утвърден от министъра на 
транспорта и съобщенията, парична сума в 
размер, равен на средномесечната стойност на 
определения през предходната година размер 
на компенсацията.
(2) Ежегодно, в срок до 31 май, „България 
Хели Мед Сървиз“ – ЕАД, изготвя и представя 
на министъра на транспорта и съобщенията 
обобщен годишен доклад за действително 
направените нетни разходи, както и за раз-
ходите за преки инвестиции за извършване 
на услугата по чл. 1, ал. 1, определени в 
съответствие с изискванията на методиката 
съгласно приложението. Докладът съдържа и 
размера на исканата компенсация за нетните 
разходи, определени съгласно приложението.
(3) Министърът на транспорта и съобще-
нията ежегодно назначава независим одитор 
за проверка за съответствие на представения 
доклад и размера на исканата компенсация по 
ал. 2 с изискванията на методиката съгласно 
приложението.
(4) В срок до три месеца от предоставянето 
на обобщения годишен доклад министърът 
на транспорта и съобщенията въз основа на 
мотивиран доклад на одитора определя със 
заповед размера на компенсацията, дължима 
за извършване на услугата по чл. 1, ал. 1 за 
предходната година.
(5) Компенсацията за извършване на ус-
лугата по чл. 1, ал. 1 не може да надвиша-
ва размера, определен в чл. 2, параграф 1,  
буква „а“ от Решение 2012/21/ЕС – левовата 
равностойност на 15 млн. евро. В размера 
на компенсацията за всяка година се включ-
ва и цената на предоставеното право на 
ползване върху въздухоплавателните сред-
ства, пропорционално разделено за срока 
на тяхната амортизация, която не следва да 
надхвърля срока на възлагане на услугата  
(10 години).
(6) В случай че е установен размер на 
компенсацията над левовата равностойност на 
15 млн. евро, същата подлежи на нотифициране 
за държавна помощ и не се изплаща преди 
получаването на положително решение от 
Европейската комисия. В тези случаи минис-
търът на транспорта и съобщенията публикува 
на интернет страницата на Министерството 
на транспорта и съобщенията информация за 
размера на помощта, предоставена на друже-
ството, на годишна основа след одобрение от 
Европейската комисия.
(7) Министърът на транспорта и съобще-
нията предоставя на министъра на финансите 
информация за размера на компенсацията 
за тригодишен период за изготвяне на сред-
носрочната бюджетна прогноза по реда на 
Закона за публичните финанси.
(8) Министърът на транспорта и съобщения- 
та в хода на бюджетната процедура представя 
на министъра на финансите предложение за 
включване на размера на компенсацията в 
проекта на закон за държавния бюджет за 
следващата година.
(9) В случай че размерът на компенсацията 
по ал. 4 превишава получените средства по 
ал. 1, разликата се доплаща на дружеството 
през следващата бюджетна година.
(10) В случай че получените средства по 
ал. 1 превишават размера на компенсацията 
по ал. 4 с не повече от 10 на сто, размерът на 
превишението се приспада от размера на ком-
пенсацията за следващата бюджетна година.
(11) В случай че получените средства по 
ал. 1 превишават размера на компенсацията 
по ал. 4 с повече от 10 на сто, пълният размер 
на превишението се възстановява от друже-
ството в едномесечен срок от издаването на 
заповедта по ал. 4.
Чл. 4. (1) Министърът на транспорта и 
съобщенията е администратор на помощта. 
Контролът върху процеса на компенсиране 
с цел недопускане на свръхкомпенсиране на 
дружеството при извършване на услугата по 
чл. 1, ал. 1 за периода на възлагане, както 
и в края на този период се извършва чрез 
ежегодни проверки от министъра на транс-
порта и съобщенията или от оправомощено 
от него лице.
(2) За осигуряване на прозрачност минис-
търът на транспорта и съобщенията публику-
ва по подходящ начин информация относно 
трансфера на дължимата на дружеството 
компенсация за извършване на услугата по 
чл. 1, ал. 1.
Допълнителна разпоредба
§ 1. В сроковете за изготвяне на средно-
срочната бюджетна прогноза и на проекта на 
закон за държавния бюджет за съответния 
период министърът на транспорта и съобще-
нията предлага на министъра на финансите 
да включи размера на средствата за компен-
сиране за извършването на услугата от общ 
икономически интерес – полети за осигуря-
ване на въздушен транспорт за нуждите на 
спешната медицинска помощ, организирана 
от държавата при условията и по реда на 
Регламент (ЕС) № 965/2012 на Комисия-
та от 5 октомври 2012 г. за определяне на 
технически изисквания и административни 
процедури във връзка с въздушните операции 
в съответствие с Регламент (ЕО) № 216/2008 
на Европейския парламент и на Съвета от 
авиационен оператор със свидетелство за 
авиационен оператор и SPA.HEMS одобре-
ние, издадено от главния директор на Главна